wickkiey/tamil-wikipedia-markdown huggingface dataset:
# ஶ்ரீ சந்த்



**ஶ்ரீ சந்த்** (*Sri Chand*) (பிறப்பு:8 செப்டம்பர்1494 – 13 சனவர் 1629, குர்முகி: ਸ੍ਰੀ ਚੰਦ), சீக்கிய சமய சாதுக்களின் **உதாசி** எனும் பிரிவை தோற்றுவித்தவரும், குரு நானக்கின் மகனும் ஆவார்.  

## இளமை
சீக்கிய சமயத்தின் முதல் குருவான குரு நானக்க்கின் மூத்த மகனாக 8 செப்டம்பர் 1494 அன்று பஞ்சாபின் கபூர்தலா மாவட்டம், சுல்தான்பூர் லோதி நகரத்தில் பிறந்தவர் ஶ்ரீ சந்த்.  

## குரு நானக்கின் சீடர்கள் மற்றும் சீக்கியத்துடனான தொடர்புகள்
ஶ்ரீ சந்த்தின் தந்தையும், சீக்கிய சமயத்தின் முதல் குருவுமான குரு நானக்கின் மறைவிற்குப் பின் குரு அங்கத் தேவ்வை இரண்டாவது சீக்கிய குருவாக நியமிக்க ஶ்ரீ சந்த் எதிர்ப்பு காட்டினார்.  

குரு நானக்கின் மறைவிற்குப் பின் அவரது மகன்களான ஶ்ரீ சந்த் மற்றும் இலக்குமி தாஸ், கர்த்தார்பூரில் இருந்த குரு நானக்கின் சொத்துகளுக்கு சட்டபூர்வ வாரிசுகள் தாமே என உரிமை கோரினர்.குரு அங்கது தேவ்விற்கு பின் வந்த குரு அமர் தாஸ், ஶ்ரீ சந்த் நிறுவிய உதாசி சீக்கியப் சம்பிரதாய சீக்கியர்களிடமிருந்து விலகி நிற்க சீக்கியர்களுக்கு கட்டளை இட்டார்.  

குரு நானக்க்கின் மகன் ஸ்ரீ சந்த் என்பதால், ஸ்ரீ சந்த்தின் சமகால சீக்கிய குருக்களான குரு அமர் தாஸ், குரு ராம் தாஸ், குரு அர்ஜன் மற்றும் குரு அர்கோவிந்த் ஆகியோர் ஸ்ரீ சந்த்தை மிகவும் மதித்தனர்.  
## இதனையும் காணக்
- உதாசி
# நைக்டிபாட்ராச்சசு பெட்ரேயசு


***நைக்டிபாட்ராச்சசு பெட்ரேயசு*** (*Nyctibatrachus petraeus*) என்பது இந்தியாவில் மேற்குத் தொடர்ச்சி மலையில் காணப்படும் *நிக்டிபாடராக்கிடே* குடும்பத்தைச் சேர்ந்த ஒரு தவளை சிற்றினம் ஆகும்.  

## விளக்கம்
*நை. பெட்ரேயசு* குட்டையான உடலினையும் மழுங்கிய மூக்கினையும் உடையது. முதிர்வடைந்த ஆண்கள் 32 முதல் 47 மூக்கு-குத வரம்பினைக் கொண்டுள்ளது. இது பெண் தவளையில் 37 முதல் 45.5 மிமீ ஆக உள்ளது. தலை நீளத்தை விட அகலமானது. தலையின் அகலம் மற்றும் நீளம் விகிதம் 1.55 ஆகும். ஆண் பெண் தவளைகளிடையான பாலின வேறுபாடு சிறிதளவே காணப்படும். தொடையின் உள் பக்கத்தில் நீளமான தொடை சுரப்பிகள் இருப்பதால் ஆண்களை பெண் மற்றும் இளம் வயதினரிடமிருந்து வேறுபடுத்தி அறியலாம். ஆண் தவளைகளுக்கு வெளிப்புற குரல் பைகள் இல்லை. நாக்கின் ஒவ்வொரு பக்கத்திலும் திறப்புகளுடன் உள் குரல் பைகள் காணப்படும்.  

## வாழிடம்
இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும். இது வாழிட இழப்பால் அச்சுறுத்தப்படுகிறது.
# ஆயர் ஈத்தாம் மக்களவைத் தொகுதி


ஆயர் ஈத்தாம் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1974-ஆம் ஆண்டில் இருந்து ஆயர் ஈத்தாம் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது.  

இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன.  

பத்து பகாட் நகரம், அண்மையில் பண்டார் பெங்காராம் (*Bandar Penggaram*) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாரு மாநகருக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.  

## ஆயர் ஈத்தாம் மக்களவைத் தொகுதி

| ஆயர் ஈத்தாம் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P105 | 1974–1978 | கீ தியான் லாய்
*(Hee Tien Lai)* | ****
<small> |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 |  |  |  |
| 11-ஆவது மக்களவை | P148 | 2004–2008 | வீ கா சியோங்
*(Wee Ka Siong)* | ****
<small> |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | } |  |  |

## ஆயர் ஈத்தாம் தேர்தல் முடிவுகள்
# மிண்டனாவோ மர மூஞ்சூறு



**மிண்டனாவோ மர மூஞ்சூறு** (*Mindanao treshrew*) என்பது பிலிப்பீன்சு மர மூஞ்சூறு என்றும் அழைக்கப்படுகிறது. இங்கிலாந்து காலனித்துவ நிர்வாகியும் விலங்கியல் சேகரிப்பாளருமான ஆல்பிரட் கார்ட் எவெரெட்டை நினைவுகூரும் வகையில் இந்த அறிவியல் பெயர் வைக்கப்பட்டுள்ளது.  

## பரவலும் வாழிடமும்
மிண்டனாவோ மர மூஞ்சூறுவின் பொதுப்பெயர் குறிப்பிடுவது போல, இது பிலிப்பீன்சில் உள்ள மிண்டனாவோவில் மட்டுமே காணப்படுகிறது. இது மழைக்காடுகள் மற்றும் மலைப்பாங்கான காடுகளில் வாழ்கிறது.  

## விளக்கம்
மிண்டனாவோ மர மூஞ்சூறு சுமார் 355 கிராம் எடை வரை வளரக்கூடியது. இதன் உடல் நீளம் 17 முதல் 20 செ. மீட்டரும், வாலின் நீளம் 11 முதல் 17 செ.மீ. வரை இருக்கும். இது குறிப்பாக நீளமான மூக்குத்தண்டையும், வட்டமான, சமமான உரோமங்களுடன் கூடிய வாலையும் கொண்டுள்ளது. உரோமங்கள் பழுப்பு நிறத்திலிருக்கும். ஆனால் ஆரஞ்சு அல்லது மஞ்சள் நிற அடிப்பகுதிகளுடன் இருக்கும்.  

இது பகல் நேர விலங்காகும். இது நன்றாக மரம் ஏறக்குடியது. தரையில் வேகமாக ஓடும்.  

## உணவு
மிண்டனாவோ மர மூஞ்சூறுவின் உணவில் பல்வேறு உணவு வகைகள் உள்ளன. இது பூச்சிகள், பல்லிகள், இளம் பறவைகள், பறவைகளின் முட்டைகள் மற்றும் பழங்களை உணவாக உண்ணும்.  

## இனப்பெருக்கம்
காடுகளில், மிண்டனாவோ மர மூஞ்சூறு தரையிலோ அல்லது பாறைகளிலோ வளைகளை அமைக்கின்றது. இவற்றின் இனப்பெருக்கப் பழக்கம் கொல்லைப்படுத்தப்பட்ட விலங்குகளிலிருந்து அறியப்பட்டது. இது 54-56 நாள் கர்ப்ப காலத்திற்குப் பிறகு ஒன்று அல்லது இரண்டு குட்டிகளை ஈனுகின்றது..
# அர. சம்பகலட்சுமி


**அரங்காச்சாரி சம்பகலட்சுமி** (*Rangachari Champakalakshmi*, 1932-29 சனவரி 2024) என்பவர் இந்திய வரலாற்றாசிரியர் மற்றும் சமூக அறிவியலாளர் ஆவார். இவர் துவக்க கால மற்றும் நவீன காலத்திற்கு முந்தைய தென்னிந்திய வரலாறு ஆய்வுப் பணிகளில் கவனம் செலுத்தினார். இவர் ஜவகர்லால் நேரு பல்கலைக்கழக (ஜே. என். யூ) வரலாற்று ஆய்வு மையத்தில் பேராசிரியராகப் பணியாற்றினார். இதுதவிர, சம்பகலட்சுமி இந்திய வரலாற்றுப் பேராயத்தின் தலைவராக இருந்தார்.  

## துவக்ககால வாழ்க்கை
சாம்பகலட்சுமி 1932 இல் பட்டம்மாள், ஆர். அரங்காச்சாரி இணையருக்கு மகளாக இன்றைய தமிழ்நாட்டின் திருவரங்கத்தில் பிறந்தார். இவரது தந்தை ஒரு வழக்கறிஞராவார். சம்பகலட்சுமி சென்னை பல்கலைக்கழகத்தில் வரலாற்றில் முனைவர் பட்டம் பெற்றார். அங்கு வரலாற்றாசிரியர் தே. வெ. மகாலிங்கத்தை, நெறியாளராகக் கொண்டு இவர் வைணவ சமயம் குறித்து முனைவர் பட்ட ஆய்வு மேற்கொண்டார். பிற்காலத்தில் இவர் இது தொடர்பாக தொடர்ந்து ஆய்வுகளை மேற்கொண்டார்.  

## தொழில்
சென்னை பல்கலைக்கழகத்தில் பயின்ற சம்பகலட்சுமி அங்கேயே கற்பிக்கும் பணியைத் துவங்கினார். இவரிடம் ஏ. சுப்பராயுலு, ப. சண்முகம், நடன காசிநாதன் ஆகியோர் பயிற்சி பெற்றனர். சென்னை பல்கலைக்கழகத்தில் 1959 முதல் 1972 வரை கற்பித்தார். அதன் பிறகு இவர் ஜவகர்லால் நேரு பல்கலைக்கழகத்தின் வரலாற்று ஆய்வு மையத்தில் பண்டைய வரலாற்றின் இணை பேராசிரியராக பணிக்குச் சேர்ந்தார். 1997 இல் ஓய்வு பெறும் வரை, அடுத்த 25 ஆண்டுகளுக்கு இவர் தொடர்ந்து அங்கே கற்பித்தார். இந்த ஆய்வுப் பணிகளின் ஒரு பகுதியாக, இவர் சங்க இலக்கியம், *ஆழ்வார்களின்* பக்தி இயக்கம், *ஆகம* மரபுகள் போன்றவற்றில் உள்ள சான்றுகளை ஒருங்கிணைத்து, வைணவ சமய நம்பிக்கையின் தனித்துவமான இடைக்கால உருவகத்தை வெளிக்கொணர விரிவான களப்பணிகளுடன் அதை ஒன்றிணைத்தார்.  

ஆரம்பகால மற்றும் இடைக்கால தென்னிந்தியாவின் சமூக, பண்பாடு, பொருளாதார வரலாற்றை ஆராயும் இவரது பிற்கால படைப்புகளான *வணிகம், கருத்தியல், நகரமம்* (1996), *சமயம், பாரம்பரியம், கருத்தியல்* (2011) வெளியாயின. இதில் பின்காலனித்துவத்திற்கு முந்தைய தென்னிந்தியாவில் சமூக மூலதனத்திற்கு சமய மரபுகளின் பங்களிப்பு பற்றி விவாதிக்கும் கட்டுரைகளின் தொகுப்பாக அமைந்தது. காவிரி வடிநிலப் பகுதியில் உள்ள கும்பகோணம், தஞ்சாவூர் மற்றும் பலாற்றுப் பகுதியில் உள்ள காஞ்சிபுரம் உள்ளிட்ட நகர்ப்புற மையங்கள் பல்லவர்கள் மற்றும் சோழர்கள் ஆட்சியின் கீழ் வளர்ச்சிய அடைந்ததைப் பற்றி எழுதினார்.  

ஜே. என். யுவில் பேராசிரியராகப் பணியாற்றியதோடு மட்டுமல்லாமல், சம்பகலட்சுமி இந்திய வரலாற்று பேராயத்தின் தலைவராகவும் பணியாற்றியுள்ளார். கேசவன் வேலுதாட், இராஜன் குருக்கள், மனு வி. தேவதேவன், கே. என். கணேஷ் [எம். எல்.] உட்பட பல பிரபலமான மாணவர்களுக்கு இவர் ஜேஎன்யுவில் கற்பித்தார்.  

## தனிப்பட்ட வாழ்க்கை
சம்பகலட்சுமியின் சகோதரி ஆர். ஜெயலட்சுமி ஒரு கருநாடக இசைக்கலைஞர் மற்றும் ராதா ஜெயலட்சுமி இரட்டையர்களில் ஒருவரான ராதா இவரது உறவினர். இவரது மற்றொரு சகோதரியான ஆர். வனஜா புதுதில்லி இந்திய தேசிய அருங்காட்சியகத்தில் நாணயவியல் நிபுணராக இருந்தார். சம்பகலட்சுமி 2024 சனவரி 28 அன்று இறந்தார்.  

## தேர்ந்தெடுக்கப்பட்ட படைப்புகள்

### புத்தகங்களும் தனிவரைவுநூல்களும்
- 
- 
- 
- 
- 
- 

### பிற படைப்புகள்
- 
- 
-
# பாங்கா தீவு மர மூஞ்சூறு



**பாங்கா தீவு மர மூஞ்சூறு** (*Bangka Island treeshrew*) என்பது *துபையா* பேரினத்தினைச் சார்ந்த ஒரு சிற்றினம் (*துபையா திசுகலர்*) ஆகும். இந்த மர மூஞ்சூறு *துபாயிடே* குடும்பத்தினைச் சார்ந்தது.. ஆனால் 2013-இல் இதற்குச் சிற்றினத் தகுதி வழங்கப்பட்டது.  

## வாழிடம்
பாங்கா தீவு மர மூஞ்சூறு சுமாத்திரா கடற்கரையில் உள்ள பாங்கா தீவில் மட்டுமே காணப்படுகிறது. இதன் வாழிடத்தைப் பற்றி இதுவரை எந்த ஆய்வும் செய்யப்படவில்லை என்றாலும், இது முதன்மையாக திப்டெரோகார்பேசி தாவரங்கள் நிறைந்த காட்டில் வசிக்கும். காடழிப்பு காரணமாக இது அச்சுறுத்தலுக்கு உள்ளாகி உள்ளது.
# வரி மர மூஞ்சூறு


## விளக்கம்
வரி மர மூஞ்சூறுவின் உடல் நீளம் 140 முதல் 230 மி.மீ. வரை இருக்கும். இதன் வாலின் அடிப்பகுதி உரோமங்கள் இன்றி, புதர் போல் உள்ளது. உடல் முழுவதும் குறைந்த அளவிலான உரோமங்கள் காணப்படும். இதன் உடலின் பின்புறம் கருமையாகவும், அதிகப் புள்ளிகளுடன் ஆலிவ்-பழுப்பு நிறமாகவும் இருக்கும்.  

## இனப்பெருக்கம்
வரி மர மூஞ்சூறு ஒரு மணதார தன்மை கொண்டவை. இருப்பினும், இதன் பேரினத்தில் உள்ள பிற சிற்றினங்கள் பலதார மணத்தினைக் கொண்டுள்ளன. சனவரி முதல் சூலை வரை அதிக உற்பத்தித் திறனை அளிக்கும் இனப்பெருக்கக் காலமாக உள்ளது. பாலின முதிர்ச்சியை 45 கிராம் எடையினை அடையும் போது பெண் மூஞ்சூறு பெறுகின்றது. கர்ப்ப காலம் 45 முதல் 55 நாட்கள் வரை நீடிக்கும். இதன் பின்னர் பொதுவாக 6 முதல் 8 கிராம் எடையுள்ள குட்டிகள் பிறக்கின்றன. தாய்ப்பாலூட்டுதல் 30 நாட்கள் வரை நீடிக்கும். இதன் பின்னர் பெற்றோர் அரவணைப்பிலிருந்து விலகும் குட்டிகள், சுமார் 2 மாதங்களில் பாலியல் முதிர்ச்சி அடையும்.  

## வாழிடம்
வரி மர மூஞ்சூறு போர்னியோவில் மட்டுமே காணப்படும் அகணிய உயிரி. சபா, சரவாக், புரூணை மற்றும் கலிமந்தானில் உள்ள ஒரு சில உயிரிகளிடமிருந்து மட்டுமே இதன் பரவல் அறியப்படுகிறது.  

## உணவுப் பழக்கம்
*துபையா டார்சலிசு* என்பது ஓர் அனைத்துண்ணி. இவை பூச்சிகளை, குறிப்பாக ஈக்கள், கிரிகெட்டுகள், வெட்டுக்கிளிகள் மற்றும் கரப்பான் பூச்சிகளை உண்கின்றன. இவை பழங்கள், விதைகள் மற்றும் தாவரங்களின் இலைகளையும் சாப்பிடும். பழம் உண்ணும் பழக்கம் காரணமாக இவை விதைகளைப் பரப்பலாம்.
# செரி காடிங் மக்களவைத் தொகுதி


செரி காடிங் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1974-ஆம் ஆண்டில் இருந்து செரி காடிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது.  

இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன.  

பத்து பகாட் நகரம், அண்மையில் பண்டார் பெங்காராம் (*Bandar Penggaram*) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாருவுக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.  

## செரி காடிங் மக்களவைத் தொகுதி

| செரி காடிங் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P109 | 1974–1978 | உசேன் ஓன்
(Hussein Onn) | ****
<small></small> |
| 5-ஆவது மக்களவை | 1978–1981 |  |  |  |
| 1981–1982 | முசுதபா முகமட்
(Mustaffa Mohammad) |  |  |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | P124 | 1986–1990 |  |  |
| 8-ஆவது மக்களவை | 1990–1995 | முகமட் யாசின் கமாரி
(Mohd. Yasin Kamari) |  |  |
| 9-ஆவது மக்களவை | P134 | 1995–1999 | அம்சா ரம்லி
(Hamzah Ramli) |  |
| 10-ஆவது மக்களவை | 1999–2004 | முகமச் அசீஸ்
(Mohamad Aziz) |  |  |
| 11-ஆவது மக்களவை | P149 | 2004–2008 |  |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 | அசீஸ் கப்ரவி
(Aziz Kaprawi) |  |  |
| 14-ஆவது மக்களவை | 2018–2020 | சாருதீன் சாலே
(Shahruddin Md Salleh) | ****
<small></small> |  |
| 2020 | ****
<small></small> |  |  |  |
| **சுயேச்சை** |  |  |  |  |
| 2020–2022 | **** |  |  |  |
| 15-ஆவது மக்களவை | 2022–தற்போது வரையில் | அமினோல் உடா அசன்
(Aminolhuda Hassan) | ****
<small></small> | } |

## செரி காடிங் தேர்தல் முடிவுகள்
# பைலா குளோபோசா


***பைலா குளோபோசா*** (*Pila globosa*) என்பது ஆப்பிள் நத்தைகளின் குடும்பமான *ஆம்புல்லாரிடே* சிற்றினம் ஆகும். இது நீர்வாழ் வயிற்றுக்காலி மெல்லுடலி ஆகும். இது ஓட்டுமூடி கொண்ட நன்னீர் நத்தை இனமாகும். இவை குளங்கள், ஏரிகள் மற்றும் ஓடைகளில் காணக்கூடிய நன்னீர் உயிரினம். மழைக்காலத்தில் குளங்களிலிருந்து வெளியேறி நிலத்தில் வாழக்கூடியது. இது கடுமையான கோடைக்காலத்தில் வறட்சியைச் சமாளிக்கக் கோடை உறக்கத்தினை மேற்கொள்கிறது.
# சோட்டா உதய்பூர் மக்களவைத் தொகுதி



**சோட்டா உதய்பூர் மக்களவைத் தொகுதி** (*Chhota Udaipur Lok Sabha constituency*) என்பது இந்தியாவின் மேற்குப் பகுதியில் உள்ள குசராத்து மாநிலத்தில் உள்ள 26 மக்களவைத் தொகுதிகளில் ஒன்று. இந்த இருக்கை பழங்குடியினருக்கு ஒதுக்கீடு செய்யப்பட்டுள்ளது.  

## சட்டமன்றப் பிரிவுகள்
தற்போது, சோட்டா உதய்பூர் மக்களவைத் தொகுதியில் ஏழு சட்டமன்றத் தொகுதிகள் உள்ளன.  
| 128 | ஹாலோல் | பொது | பஞ்ச்மஹால் | ஜெயத்ரத்சிங் பர்மார் | பாஜக | பாஜக |  |
| --- | --- | --- | --- | --- | --- | --- | --- |
| 137 | சோட்டா உதய்பூர் | பழங்குடியினர் | சோட்டா உதய்பூர் | ராஜேந்திரசிங் மோகன்சின் ராத்வா | பாஜக | பாஜக |  |
| 138 | ஜெத்பூர் | பழங்குடியினர் | சோட்டா உதய்பூர் | ராத்வா ஜெயந்திபாய் சாவிஜிபாய் | பாஜக | பாஜக |  |
| 139 | சங்கேடா | பழங்குடியினர் | சோட்டா உதய்பூர் | அபேசின்ஹ் தத்வா | பாஜக | பாஜக |  |
| 140 | தபாய் | பொது | வடோதரா | ஷைலேஷ் மேத்தா | பாஜக | பாஜக |  |
| 146 | பத்ரா | பொது | வடோதரா | சைதன்யசின் பிரதாப்சின் ஜாலா | பாஜக | பாஜக |  |
| 148 | நாந்தோட்டை | பழங்குடியினர் | நர்மதை | டாக்டர் தர்ஷனா வாசவா | பாஜக | பாஜக | } |

## நாடாளுமன்ற உறுப்பினர்கள்
| 1967 | மனுபாய் படேல் | இந்திய தேசிய காங்கிரசு |
| --- | --- | --- |
| 1971 | பிரபுதாஷ் படேல் |  |
| 1977 | அமர்சிங் ரதாவா |  |
| 1980 | இந்திரா காங்கிரஸ் |  |
| 1984 | இந்திய தேசிய காங்கிரசு |  |
| 1989 | நாரன்பாய் ராத்வா |  |
| 1991 |  |  |
| 1996 |  |  |
| 1998 |  |  |
| 1999 | ராம்சிங் ராத்வா | பாரதிய ஜனதா கட்சி |
| 2004 | நாரன்பாய் ராத்வா | இந்திய தேசிய காங்கிரசு |
| 2009 | ராம்சிங் ராத்வா | பாரதிய ஜனதா கட்சி |
| 2014 |  |  |
| 2019 | கீதாபென் ரத்துவா |  |
| 2024 | ஜசுபாய் ரத்வா | } |

## தேர்தல் முடிவுகள்

### பொதுத் தேர்தல் 2004
# ஜசுபாய் ரத்வா



**ஜசுபாய் பிலுபாய் ரத்வா** (*Jashubhai Rathva*) என்பவர் இந்திய அரசியல்வாதியும் சோட்டா உதய்பூர் மக்களவைத் தொகுதியின் உறுப்பினரும் ஆவார். இவர் பாரதிய ஜனதா கட்சி உறுப்பினர் ஆவார். 2024 இந்தியப் பொதுத் தேர்தலில், இந்திய தேசிய காங்கிரசின் சுக்ராம் ரத்வாவை 398777 வாக்குகள் வித்தியாசத்தில் தோற்கடித்தார்.
# பத்து பகாட் மக்களவைத் தொகுதி


பத்து பகாட் மக்களவைத் தொகுதி 1955-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1955-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1955-ஆம் ஆண்டில் இருந்து பத்து பகாட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது.  

இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன.  

பத்து பகாட் நகரம், அண்மையில் பண்டார் பெங்காராம் (*Bandar Penggaram*) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாருவுக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.  

## பத்து பகாட் மக்களவைத் தொகுதி

| பத்து பகாட் நாடாளுமன்ற உறுப்பினர்கள் (1955 - 2023) |  |  |  |  |
| --- | --- | --- | --- | --- |
| **கூட்டரசு சட்டமன்றம்** |  |  |  |  |
| 1-ஆவது மலாயா மக்களவை | 1955–1957 | செல்வசிங்கம் மெக்கந்தையர்
*(Chelvasingam Maclunthlyre)* | ****
<small> |  |
| 1957–1959 | சையது எசா அல்வி
*(Syed Esa Alwee)* | ****
<small></small> |  |  |
| **மலாயா மக்களவை** |  |  |  |  |
| 1-ஆவது மலாயா மக்களவை | P093 | 1959–1963 | காங் கோக் செங்
*(Kang Kok Seng)* | ****
<small> |
| **மலேசிய மக்களவை** |  |  |  |  |
| 1-ஆவது மலேசிய மக்களவை | P093 | 1963–1964 | காங் கோக் செங்
*(Kang Kok Seng)* | ****
<small> |
| 2-ஆவது மக்களவை | 1964–1969 | சோ ஆ தெக்
*(Soh Ah Teck)* |  |  |
| 1969–1971 | colspan=2 align= மக்களவை இடைநிறுத்தம்'' |  |  |  |
| 3-ஆவது மக்களவை | P093 | 1971–1973 | சோ ஆ தெக்
*(Soh Ah Teck)* | ****
<small> |
| 1973–1974 | ****
<small> |  |  |  |
| 4-ஆவது மக்களவை | P111 | 1974–1978 | அப்துல் ஜலால் அபு பக்கர்
*(Abdul Jalal Abu Bakar)* | ****
<small></small> |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 | டாவுட் தாகா
*(Daud Taha)* |  |  |
| 7-ஆவது மக்களவை | P125 | 1986–1990 |  |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P135 | 1995–1999 | மன்சூர் மசிகோன்
*(Mansor Masikon)* |  |
| 10-ஆவது மக்களவை | 1999–2004 | சியாம் காசுரின்
*(Siam Kasrin)* |  |  |
| 11-ஆவது மக்களவை | P150 | 2004–2008 | சுனைடி அப்துல் வகாப்
*(Junaidy Abdul Wahab)* |  |
| 12-ஆவது மக்களவை | 2008–2013 | முகமட் புவாட் சர்காசி
*(Mohd Puad Zarkashi )* |  |  |
| 13-ஆவது மக்களவை | 2013–2018 | முகமட் இட்ரிஸ் ஜுசி
*(Mohd Idris Jusi)* | ****
<small> |  |
| 14-ஆவது மக்களவை | 2018–2020 | முகமட் ரசீட் அசுனோன்
*(Mohd Rashid Hasnon)* | ****
<small> |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | ஓன் அபு பக்கர்
*(Onn Abu Bakar)* | ****
<small> | } |

## பத்து பகாட் தேர்தல் முடிவுகள்
# தாலியம்(III) முப்புளோரோ அசிட்டேட்டு



**தாலியம்(III) முப்புளோரோ அசிட்டேட்டு** (*Thallium(III) trifluoroacetate*) என்பது Tl(O<sub>2</sub>CCF<sub>3</sub>)<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தாலியம்(III) டிரைபுளோரோ அசிட்டேட்டு என்ற பெயராலும் அழைக்கப்படுகிறது. ஆராய்ச்சி நோக்கங்களுக்காக சில கரிமச் சேர்மங்களின் தயாரிப்பு செயல்முறைகளில் இது ஒரு வினையாக்கியாகப் பயன்படுத்தப்படுகிறது. மருத்துவ வேதியியலில் தாலியம் நேரடியாகப் பயன்படும் நச்சுத்தன்மை வாய்ந்த வேதிப்பொருளாகும். இந்த சேர்மம் எக்சு-கதிர் படிகவியல் ஆய்வு மூலம் வகைப்படுத்தப்படவில்லை. எனவே மேலே காட்டப்பட்டுள்ள பிரதிநிதித்துவம் எளிமைப்படுத்தப்பட்டும் இருக்கலாம்.  

கரிமத்தாலியம்(III) வழித்தோன்றல்களைப் பெறுவதற்கு தாலியம்(III) முப்புளோரோ அசிட்டேட்டு ஆனது அரீன்களுடன் நேரடியாக வினைபுரிகிறது. ஆல்க்கீன்களைச் செயலிழக்கச் செய்யவும் பயன்படுகிறது. எடுத்துக்காட்டாக, இந்த வினையாக்கியின் ஆல்ககால் கரைசல்கள் எளிய ஆல்க்கீன்களை கிளைக்கால் வழிப்பெறுதிகளாக மாற்றுகின்றன.
# பழுப்பு வனக் கதிர்குருவி



**பழுப்பு வனக் கதிர்குருவி** (*Brown woodland Warbler*) என்பது *பைலோசுகோபிடே* குடும்பத்தைச் சேர்ந்த பழைய உலக கதிர்க்குருவிச் சிற்றினமாகும்.  

## பரவலும் வாழிடமும்
பழுப்பு வனக் கதிர்குருவி காங்கோ மக்களாட்சிக் குடியரசு, சிபூத்தீ, எரித்திரியா, எத்தியோப்பியா, கென்யா, உருவாண்டா, சவுதி அரேபியா, சோமாலியா, தெற்கு சூடான், தன்சானியா, உகாண்டா மற்றும் ஏமன் ஆகிய நாடுகளில் காணப்படுகிறது. இதன் இயற்கையான வாழிடம் வடபகுதிக் காடுகள், மிதவெப்ப மண்டல அல்லது வெப்பமண்டல ஈரமான மலைக் காடுகள் மற்றும் மிதவெப்பமண்டல அல்லது வெப்பமண்டலம் வறண்ட புதர் நிலங்கள் ஆகும்.  

## காப்புநிலை
பழுப்பு வனக் கதிர்குருவி சுமார் 3990000 சதுர கிலோ மீட்ட பரப்பளவில் வாழ்கின்றது. இதன் எண்ணிக்கை நிலையானதாக உள்ளது. 2016ஆம் ஆண்டு பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.
# அக்கினிப் பிரவேசம்


**அக்னிப்பிரவேசம்** , அல்லது **அக்னிப்பரிட்சை** என்பது இந்து இலக்கியங்களில் கூறப்படும் தீக்குளிப்பு குறித்த சொல்லாகும். இது முதன்மையாக இராமாயணத்தில் சீதைக்கு இடப்பட்ட சோதனை குறித்தது கூறுப்படுகிறது. மேலும் இது வேத பாரம்பரியத்தால் ஈர்க்கப்பட்ட ஒரு பாரம்பரியமாகக் கருதப்படுகிறது.  

## தொன்மக் கதை
இராமாயணத்தின் கடைசிப் பகுதியில் இராவணனால் கடத்தப்பட்ட சீதையின் கற்பின் மீது எழுந்த ஐயத்தின் காரணமாக, சீதை தன் கணவன் இராமனுக்கும், அயோத்தி மக்களுக்கும் தன் கற்பை நிறுவ அக்கினிப்பிரவேசம் செய்கிறாள். தன் கற்பை நிரூபிக்க அவள் அக்னி தேவனை அழைக்கிறாள். தீயில் இறங்கியும் நெருப்பு அவளை ஒன்றும் செய்யாததே இராமனுக்கு அவள் கற்புடையவள் என்பதற்கு சாட்சியாகிறது.
# தள்ளாடு நடனம்


**தள்ளாடு நடனம்** (*Tremble dance*) அல்லது நடுங்கு நடனம் என்பது தேனீக்களில் தொழிலாளர்களிடமிருந்து மகரந்தங்களைப் பெறுவதற்காக *ஏபிசு மெலிபெரா* சிற்றினத்தைச் சேர்ந்த தேனீக்கள் ஆடும் ஒரு வகை நடனம் ஆகும்.  

## வரலாறு
தள்ளாடு நடனம் முதன்முதலில் 1920களில் கார்ல் வான் பிரிச் என்பவரால் விவரிக்கப்பட்டது. இவர் வாலாட்டு நடனத்தை முதன்முதலில் விவரித்தார் ஆவார். ஆனால் இந்த நடனம் குறித்த செய்திகள் 1993 வரை அதிகமாக அறியப்படவில்லை. வொல்ப்காங் கிர்ஷ்னர் நிகழ்த்திய ஆய்வின் போது, இந்நடனம் அருகிலுள்ள வேலக்காரத் தேனீக்கள் பறந்து சென்று தேன் சேகரிப்பதை தவிர்த்தபோது அறியப்பட்டது.  

## செயல்பாடு
தேனீயின் நடுக்கம் நடனம் வேலைக்காரத் தேனீக்கள் மகரந்தங்களைச் சேகரித்து தேனடைக்குத் திரும்பியதும் சேகரித்த மகரங்களைக் கூடுகளில் உள்ள தேனீக்கள் பெற்று தேனடைகளில் சேகரிக்க நீண்ட தாமதம் அல்லது பெறுநர் தேனீக்களின் பற்றாக்குறையை உணரும்போது ஒரு தேனைச் சேகரிக்கும் வேலைக்காரத் தேனீக்களால் நிகழ்த்தப்படுகிறது. இது தேனைச் சேகரிக்கும் வேலைக்காரத் தேனீக்களிடமிருந்து சேகரிக்கப்பட்ட மகரந்தங்களைப் பெறத் தேனடையில் உள்ள தேனீக்களின் பணி ஒதுக்கீட்டை மாற்ற வேண்டியதன் அவசியத்தைக் குறிக்கிறது. இது இடைதேடும் வேலைக்காரத் தேனீக்களின் வாலாட்டு நடனத்தின் போது வெளியிடப்படும் வாசனையையும் பரப்பக்கூடும். தேனீ கூட்டமைப்பில் குழு நடத்தையைக் கட்டுப்படுத்துவதற்கான இரண்டு "முதன்மை ஒழுங்குமுறை வழிமுறைகள்" வாலாட்டு நடனம் மற்றும் தள்ளாடு நடனம் வேலைக்காரத் தேனீக்கள் மத்தியில் பணி ஒதுக்கீட்டை மாற்றத் தேனீக்கள் பயன்படுத்தப்படும் நான்கு அல்லது ஐந்து கவனிக்கப்பட்ட வழிமுறைகளில் ஒன்று.  

## எத்தனால் நுகர்வுடன் தொடர்பு
தேனீக்களை எத்தனால் உட்கொள்வது நடுக்கம் நடனத்தை அதிகரிப்பதாகவும், அதே நேரத்தில் வாலாட்டு நடனத்தின் போது குறைப்பதாகவும் அறியப்படுகிறது.
# புதுச்சேரி சட்டமன்றத் தேர்தல் 1969



**புதுச்சேரி சட்டமன்றத் தேர்தல் 1969** அல்லது **பாண்டிச்சேரி சட்டமன்றத் தேர்தல் 1969** (ஆங்கிலம்: 1969 Pondicherry Legislative Assembly election; பிரஞ்சு: *Assemblée législative de Pondichéry*) என்பது முன்னர் பாண்டிச்சேரி என்று அழைக்கப்பட்ட புதுச்சேரி சட்டமன்றத்திற்கான 30 உறுப்பினர்களைத் தேர்ந்தெடுக்க 1969ஆம் ஆண்டு நடைபெற்ற தேர்தல்கள் ஆகும். 1969-இல் 3ஆவது புதுச்சேரி சட்டமன்ற உறுப்பினர்களைத் தேர்ந்தெடுப்பதற்காக இத்தேர்தல்கள் நடத்தப்பட்டன. இந்திய தேசிய காங்கிரசு கட்சி அதிக வாக்குகளை வென்றது. ஆனால் திராவிட முன்னேற்றக் கழகம் அதிக இடங்களை வென்றது. மேலும் பாரூக் மரைக்காயர் புதுச்சேரியின் முதலமைச்சராக நியமிக்கப்பட்டார்.  

பாண்டிச்சேரி பிரதேசம் இந்திய எல்லை நிர்ணய ஆணையத்தால் 30 ஒற்றை உறுப்பினர் சட்டமன்றத் தொகுதிகளாகப் பிரிக்கப்பட்டது.  

## முடிவுகள்

## தேர்ந்தெடுக்கப்பட்ட உறுப்பினர்கள்
| முத்தியால்பேட்டை | பொது | கே. முருகையான் | திராவிட முன்னேற்றக் கழகம் |  |
| --- | --- | --- | --- | --- |
| கொருசுகுப்பம் | பொது | ஜி. பெருமாள் ராஜா | திராவிட முன்னேற்றக் கழகம் |  |
| கேசிகேட் | பொது | பி. அன்சாரி துரைசாமி | இந்திய தேசிய காங்கிரசு |  |
| ராஜ் பவன் | பொது | டி. காந்தராஜ் | இந்திய தேசிய காங்கிரசு |  |
| புஸ்ஸி | பொது | சி. எம். அசாரப் | திராவிட முன்னேற்றக் கழகம் |  |
| உப்பளம் | பொது | எஸ். கோவிந்தராஜலு | திராவிட முன்னேற்றக் கழகம் |  |
| நெல்லித்தோப்பு | பொது | என். ரங்கநாதன் | இந்தியப் பொதுவுடமைக் கட்சி |  |
| முதலியார்பேட்டை | பொது | வி. கைலாசா சுப்பையா | இந்தியப் பொதுவுடமைக் கட்சி |  |
| அரியாங்குப்பம் | பொது | எஸ். பெருமாள் | திராவிட முன்னேற்றக் கழகம் |  |
| குருவிநத்தம் | பொது | கே. ஆர். சுப்பிரமணிய படையாச்சி | இந்திய தேசிய காங்கிரசு |  |
| பாகூர் | ப.இ. | கே. கிருஷ்ணசாமி | இந்திய தேசிய காங்கிரசு |  |
| நெட்டப்பாக்கம் | பொது | டி. ராமச்சந்திரன் | திராவிட முன்னேற்றக் கழகம் |  |
| திருபுவனை | ப.இ. | எம். தங்கவேலு | திராவிட முன்னேற்றக் கழகம் |  |
| மண்ணாடிப்பட்டு | பொது | எஸ். எம். சுப்பராயன் | திராவிட முன்னேற்றக் கழகம் |  |
| ஊசுடு | ப.இ. | வி. நாகரத்தினம் | இந்திய தேசிய காங்கிரசு |  |
| வில்லியனூர் | பொது | எஸ். ஆறுமுகம் | திராவிட முன்னேற்றக் கழகம் |  |
| ஏம்பலம் | ப.இ. | எம். வீரம்மாள் | இந்திய தேசிய காங்கிரசு |  |
| உழவர்கரை | பொது | எஸ். முத்து | திராவிட முன்னேற்றக் கழகம் |  |
| கலாபேட்டை | பொது | பாரூக் மரைக்காயர் | திராவிட முன்னேற்றக் கழகம் |  |
| ஏனம் | பொது | என். குருசாமி | இந்தியப் பொதுவுடமைக் கட்சி |  |
| கோட்டுச்சேரி | ப.இ. | எம். பாலையா | இந்திய தேசிய காங்கிரசு |  |
| காரைக்கால் வடக்கு | பொது | எம். ஜம்புலிங்கம் | இந்திய தேசிய காங்கிரசு |  |
| காரைக்கால் தெற்கு | பொது | மேரி லூர்ட்சு சில்வாராட்ஜோ | திராவிட முன்னேற்றக் கழகம் |  |
| நிரவி | பொது | எசு. ராமசாமி | திராவிட முன்னேற்றக் கழகம் |  |
| கிராண்டி ஆல்டி | பொது | ஒய். பண்டரிநாதன் | திராவிட முன்னேற்றக் கழகம் |  |
| திருநள்ளாறு | பொது | ஆர். சுப்ரயாலு நாயக்கர் | திராவிட முன்னேற்றக் கழகம் |  |
| நெடுங்காடு | பொது | பி. சண்முகம் | இந்திய தேசிய காங்கிரசு |  |
| மாகே | பொது | ஐ. கே. குமரன் | சுயேச்சை |  |
| பள்ளூர் | பொது | வி. என். புருசோத்தமன் | இந்திய தேசிய காங்கிரசு |  |
| யானம் | பொது | காமிசெட்டி பரசுராம் நாயுடு | சுயேச்சை | } |
# ஒழுக்கரை சட்டமன்றத் தொகுதி



**ஒழுக்கரை சட்டமன்றத் தொகுதி** (*Oulgaret Assembly constituency*) என்பது இந்திய ஒன்றியப் பிரதேசமான புதுச்சேரியில் செயல்பட்ட ஒரு சட்டமன்றத் தொகுதியாகும். இத்தொகுதியில் இரண்டு சட்டமன்றத் தேர்தல்கள் 1964 மற்றும் 1969ஆம் ஆண்டுகளில் நடைபெற்றுள்ளது.  

## சட்டப்பேரவை உறுப்பினர்கள்
| 1964 | எசு. கோவிந்தசாமி | இந்திய தேசிய காங்கிரசு |  |
| --- | --- | --- | --- |
| 1969 | எசு. முத்து | திராவிட முன்னேற்றக் கழகம் | } |

## தேர்தல் முடிவுகள்

### சட்டப்பேரவைத் தேர்தல் 1969

### சட்டமன்ற தேர்தல் 1964
# ரோடியம்(II) முப்புளோரோ அசிட்டேட்டு



**ரோடியம்(II) முப்புளோரோ அசிட்டேட்டு** (*Rhodium(II) trifluoroacetate*) என்பது Rh<sub>2</sub>(O<sub>2</sub>CCF<sub>3</sub>)<sub>4</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ரோடியம்(II) டிரைபுளோரோ அசிட்டேட்டு என்ற பெயராலும் இது அழைக்கப்படுகிறது. சில கரிமத் தொகுப்பு வினைகளில் ரோடியம்(II) முப்புளோரோ அசிட்டேட்டு வினையூக்கியாகப் பயன்படுத்தப்படுகிறது. ரோடியம்(II) முப்புளோரோ அசிட்டேட்டு மற்றும் இதன் வழிப்பெறுதிகள் எக்சுகதிர் படிகவியல் மூலம் விரிவாக வகைப்படுத்தப்பட்டுள்ளன. பல ஈருலோக கார்பாக்சிலேட்டு அணைவுகளில் காணப்படும் சீன விளக்கு கட்டமைப்பை இச்சேர்மம் ஏற்றுக்கொள்கிறது. இந்த கட்டமைப்பு Rh-Rh பிணைப்புக்கு இடமளிக்கிறது. இதன் இருப்பு இந்த Rh(II) இனத்தின் காந்தத்தன்மையை விளக்குகிறது. Rh-Rh பிணைப்பு இடைவெளி 238 பைக்கோமீட்டர் ஆகும்.  

நீரற்ற இந்த அணைவுச் சேர்மம் பச்சை நிறத்துடன் ஆவியாகும் திண்மப் பொருளாகக் காணப்படுகிறது. ரோடியம்(II) அசிடேட்டை சூடான முப்புளோரோ அசிட்டிக் அமிலத்தில் கரைப்பதன் மூலம் ரோடியம்(II) முப்புளோரோ அசிட்டேட்டு தயாரிக்கப்படுகிறது.:  

:Rh<sub>2</sub>(O<sub>2</sub>CCH<sub>3</sub>)<sub>4</sub> + 4 HO<sub>2</sub>CCF<sub>3</sub> -> Rh<sub>2</sub>(O<sub>2</sub>CCF<sub>3</sub>)<sub>4</sub> + 4 HO<sub>2</sub>CCH<sub>3</sub>  

இந்த வினை அசிட்டிக் அமிலத்தை வெளியேற்றுகிறது. Rh-Rh பிணைப்பு தக்கவைக்கப்படுகிறது.  

## வினைகள்
ரோடியம்(II) முப்புளோரோ அசிட்டேட்டு பலவகையான லூயிசு காரங்களுடன் பெரும்பாலும் 2:1 விகிதாச்சார அளவுகளில் வினைபுரிந்து கூட்டுவிளைபொருள்களை உருவாக்குகிறது. இரண்டு Rh(II) மையங்களில் ஒவ்வொன்றிலும் "அச்சு" நிலைகளில் காரங்கள் பிணைக்கப்படுகின்றன:  

:Rh<sub>2</sub>(O<sub>2</sub>CCF<sub>3</sub>)<sub>4</sub> + 2 L → Rh<sub>2</sub>(O<sub>2</sub>CCF<sub>3</sub>)<sub>4</sub>L<sub>2</sub> (L = CO, RCN, R<sub>2</sub>SO, R<sub>3</sub>P, ...)  

ரோடியம்(II) அசிடேட்டைக் காட்டிலும் ரோடியம்(II) முப்புளோரோ அசிட்டேட்டு மிகவும் பலவீனமான காரங்களுடன் கூட பிணைகிறது. அறுமெத்தில்பென்சீன் மற்றும் எண்கந்தகத்துடன் கூட்டு விளைபொருளை உருவாக்குகிறது.  

ரோடியம்(II) முப்புளோரோ அசிட்டேட்டு ஈரசோ சேர்மங்களால் ஆல்க்கீன்களின் வளையபுரோப்பனேற்ற வினையை ஊக்குவிக்கிறது:  
:RCH\dCR'H + CH<sub>3</sub>CH<sub>2</sub>O<sub>2</sub>CCH(N<sub>2</sub>) -> cyclo\s(RCH)(R'CH)(CH<sub>3</sub>CH<sub>2</sub>O<sub>2</sub>CCH) + N<sub>2</sub>
# நடராசர் (பெயர்)

நடராசர் (அல்லது நடராஜா, நடராஜன்) பெரும்பாலாக​ தமிழ், மலையாள​ மற்றும் தெலுங்கு மக்களால் கொடுக்கப்படும் பெயராகும். இது ஆடல்வல்லானை குறிக்கப்பட்டுள்ளது.  

**நடராசன்** அல்லது **நடராஜா** அல்லது **நடராஜன் (**, ) தென் இந்தியாவிலும் ஈழத்திலும் பிரயோகிக்கப்படும் ஒரு இந்துப் பெயராகும். இது புலம்பெயர் தமிழரிலும் காணமுடிகிறது.  

## குறிப்பிடத்தக்க நபர்கள்

### கொடுக்கப்பட்ட பெயர்

- ஆ. நடராசன், இந்திய அரசியல்வாதி
- ஏ. கே. சி. நடராஜன் (1931-இந்திய இசைக்கலைஞர்)
- ஏ. ஆர். நடராஜன், இந்திய வெளியீட்டாளர்
- பி. நடராசன், இந்திய அரசியல்வாதி
- இ. எம். நடராசன் (இறப்பு 2001) இந்திய அரசியல்வாதி
- இந்தி நடராஜா, மலேசிய நடிகர் மற்றும் பாடகர்
- க. வே. நடராசா (1905-2000), இலங்கை வழக்கறிஞர் மற்றும் அரசியல்வாதி
- எம். நடராஜா, இலங்கை அரசியல்வாதி
- என். நடராஜா (1897-இலங்கை வழக்கறிஞர் மற்றும் நீதிபதி
- என். எஸ். என். நடராஜ், இந்திய அரசியல்வாதி
- என். வி. நடராசன் (ID1), இந்திய அரசியல்வாதி
- கொலை வழக்கில் சிங்கப்பூர் நாட்டைச் சேர்ந்த நடராஜ கோவிந்தசாமி குற்றவாளி என தீர்ப்பளிக்கப்பட்டுள்ளது.
- நடராஜகுரு (1895-1973), இந்திய சமூக சீர்திருத்தவாதி
- நடராஜன் சுப்பிரமணியம், இந்திய நடிகர் மற்றும் தயாரிப்பாளர்
- பி. ஆர். நடராஜன், இந்திய அரசியல்வாதி
- பிரமிட் நடராஜன், இந்திய நடிகர் மற்றும் தயாரிப்பாளர்
- ஆர். நடராஜ முதலியார் (ID1), இந்திய திரைப்பட இயக்குநர்
- சு. நடராஜா (இறப்பு 1988) இலங்கை வழக்கறிஞர் மற்றும் அரசியல்வாதி
- எஸ். நடராஜன், இந்திய அரசியல்வாதி
- சரலீஸ் நடராஜா (பிறப்பு 1965) பிரிட்டிஷ் புள்ளியியல் நிபுணர்
- டி. நடராஜன் (1917-2004), இலங்கை வழக்கறிஞர் மற்றும் கல்வியாளர்

### குடும்பப்பெயர்

- புவனா நடராஜன், இந்திய எழுத்தாளர்
- ஜெயந்தி நடராஜன் (பிறப்பு 1954) இந்திய வழக்கறிஞர் மற்றும் அரசியல்வாதி
- கிருஷ்ணகுமார் நடராஜன், இந்திய தொழிலதிபர்
- நடராசன் சந்திரசேகரன் (பிறப்பு 1963) இந்திய தொழிலதிபர்
- மீனாட்சி நடராஜன் (பிறப்பு 1973) இந்திய அரசியல்வாதி
- நடராஜ ராமகிருஷ்ணா (ID1), இந்திய நடன குரு
- நடராஜா ரவிராஜ் (1962-2006), இலங்கை வழக்கறிஞர் மற்றும் அரசியல்வாதி
- ந. செல்வராஜா (பிறப்பு 1954) இலங்கை நூலகரர், எழுத்தாளர் மற்றும் நூலியல் வல்லுநர்
- நடராஜா சண்முகராஜா (1912-?) இலங்கைப் பொறியாளர்
- நடராஜ தங்கதுரை (இறப்பு 1983) இலங்கை கிளர்ச்சி
- நவ்யா நடராஜன், இந்திய நடிகை
- பிரியம்வதா நடராஜன், இந்திய கல்வியாளர்
# சிம்பாங் ரெங்கம் மக்களவைத் தொகுதி


சிம்பாங் ரெங்கம் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

2004-ஆம் ஆண்டில் இருந்து சிம்பாங் ரெங்கம் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## குளுவாங் மாவட்டம்

குளுவாங் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமும் குளுவாங் நகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும்.  

இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன.  

குளுவாங் மாவட்டம் 8 முக்கிம்களாகப் பிரிக்கப்பட்டு உள்ளது.  

- ககாங் *(Kahang)*
- குளுவாங் நகரம் *(Kluang Town)*
- நியோர் *(Niyor)*
- பாலோ *(Paloh)*
- லாயாங் லாயாங் *(Layang-Layang)*
- மாச்சாப் *(Machap)*
- ரெங்கம் *(Renggam)*
- சிம்பாங் ரெங்கம் *(Simpang Renggam)*

## சிம்பாங் ரெங்கம் மக்களவைத் தொகுதி

| சிம்பாங் ரெங்கம் நாடாளுமன்ற உறுப்பினர்கள் (2004 - 2023) |  |  |  |  |
| --- | --- | --- | --- | --- |
| 11-ஆவது மக்களவை | P151 | 2004–2008 | கெர் சூ திங்
*(Kerk Choo Ting)* | ****
<small></small> |
| 12-ஆவது மக்களவை | 2008–2013 | லியாங் தெக் மிங்
*(Liang Teck Meng)* |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2020 | மஸ்லீ மாலிக்
*(Maszlee Malik)* | ****
<small></small> |  |
| 2020 | **** |  |  |  |
| **சுயேச்சை** |  |  |  |  |
| 2020–2021 |  |  |  |  |
| 2021–2022 | ****
<small> |  |  |  |
| 15-ஆவது மக்களவை | 2022–தற்போது வரையில் | அசுனி முகமட்
*(Hasni Mohammad)* | ****
<small></small> |  |

## சிம்பாங் ரெங்கம் தேர்தல் முடிவுகள்
# பகுப்பு:CS1 errors: periodical ignored



This is a tracking category for CS1 citations that have unsupported |periodical= (or alias) errors.  

|periodical= ignored  

Citation Style 1 templates and do not support |periodical= (and aliases |journal=, |magazine=, |newspaper=, |website=, |work=) and associated |script-periodical= and |trans-periodical= (and their aliases).  

To resolve this error:  
- use a more appropriate citation template, or
- most common: change |title= to |chapter= (or appropriate alias) and then change |periodical= to |title=, or
- change |work= to |series= if |title= is the actual title of the book and |work= contains the name of a book series, or
- change |work= to another appropriate parameter (it has been used to hold values for |publisher=, |editor=, |via=, and more), or
- move the content of the |periodical= parameter out of the template, before the closing </ref>, or
- delete the |periodical= parameter

Pages with this error are automatically placed in Category:CS1 errors: periodical ignored.
# மரகதாம்பிகை உடனுறை பிரம்மபுரீஸ்வரர் ஆலயம்



## ***மரகதாம்பிகை உடனுறை பிரம்மபுரீஸ்வரர் ஆலயம்.***
**பிரம்மபுரீஸ்வரர் ஆலயம்** தமிழ்நாட்டின் கள்ளக்குறிச்சி மாவட்டத்தில் அமைந்துள்ள பாசாறு கிராமத்தில் சிறு மலைக்குன்றின் மேல் அமைந்துள்ளது. இவ்வாலயம் தென் பெண்ணை ஆற்றின் தென் புறமாக பாசன ஆறு ஓடியதால், பாசாறு என பெயர் பெற்றது. இந்த ஆலயம் வரலாற்று சிறப்புமிக்கதொன்றாகும்.  

## வரலாறு
பரத்வாஜ மகரிஷியால் 6ஆம் நூற்றாண்டில் நிர்மாணிக்கப்பட்ட இவ்வாலயம், சோழ மன்னன் கரிகால சோழ வம்சத்தின் குலோத்துங்கன் புணர்திருப்பணி மூலம் மேம்படுத்தப்பட்டது. 11ஆம் நூற்றாண்டில் நரையூர் கூற்றத்து பொன்பரப்பி வானகோவராயனால் இரண்டாம் திருப்பணி செய்யப்பட்டது. கல்வெட்டு சான்றுகள் இவற்றை உறுதிப்படுத்துகின்றன.  

## தல சிறப்புகள்

- **பிரம்மஹஸ்த்தி தோஷம் நீக்கும் வழிபாடு**: புத்திசுவாதினம் இல்லாதவர்கள் பதினொறு சோமவாரங்களில் (திங்கட்கிழமை) கம்பீரு பழத்தை (எலுமிச்சை பழம்) தலையில் தேய்த்து, பிரம்ம தீர்த்தத்தில் நீராடி ஆலயத்தை 11 முறை வலம் வந்து இறைவனை வழிபட்டால் தோஷம் நீங்குவதாக ஐதீகம்.
- **பஞ்சபூத அடிப்படை அமைப்பு**:

- மேற்கு பகுதியில் குளம் (நீர்)
- தெற்கு பகுதியில் வயல் சூழ்ந்த பகுதி (நிலம்)
- வடக்குப் பகுதியில் அதிக காற்றோட்டம் (காற்று)
- கிழக்கு பகுதியில் இறைவன் மீது தினமும் கூரிய ஒளிபடுவது ((நெருப்பு)
- மலை மேல் அமைந்த ஆலயம் (ஆகாயம்)

- **இறைவன் திருமேனி**: சூரியகாந்த கல்லால் ஆன மிகப்பெரிய திருமேனி.
- **தட்ஷ்ணமூர்த்தி**: இசைக்கல்லால் உருவாக்கப்பட்ட திருமேனி.
- **கல்வெட்டுச் சான்றுகள்**: பரத்வாஜ மகரிசியின் சிற்பம், பசு இறைவன் திருமேனிக்கு பால் சொரிந்த சிற்பம், மகாவிஷ்ணு, பிரம்மா, மாணிக்கவாசகர் ஆகியோரின் சிற்பங்கள் காணக்கிடைக்கின்றன.
- **ஆலயத்தைச் சுற்றி**: மலை முழுவதும் கல்வெட்டுச் சான்றுகள் உள்ளன.

## சமீபத்திய திருப்பணி
பல தலைமுறைகளாக வழிபாடின்றி சிதிலமடைந்த இவ்வாலயம், சிவ திரு தாமோதரன் ஐயா, திருவாரூர் சிவ திரு நடராஜன் சுவாமிகள் வழிகாட்டுதலின்படி 07.10.2018 அன்று முதல் உழவார பணியோடு வெள்ளி மற்றும் சகல அபிஷேகங்கள் நடைபெற்று வந்தன. தொண்ட உழவார திருக்கூட்டம் & அறக்கட்டளை சார்பில் தினமும் ஒரு கால பூஜை நடைபெற்று வருகிறது.  

## வரலாற்று சிறப்பு மிக்க ஆலயத்தின் மேம்பாடு
தற்போது திருப்பணி வேலைகள் நடந்து வருகிறது. ஆன்மீக அன்பர்கள் மற்றும் பொதுமக்கள் இந்த ஆலய திருப்பணிக்கு பண உதவியோ, பொருள் உதவியோ செய்து உதவுமாறு கேட்டுக்கொள்கிறோம்.  

## இடம்
பிரம்மபுரீஸ்வரர் ஆலயம் தமிழ்நாட்டின் கள்ளக்குறிச்சி மாவட்டத்தில், பாசாறு கிராமத்தில் அமைந்துள்ளது. இவ்வாலயம் தென் பெண்ணை ஆற்றின் தென் புறமாக அமைந்துள்ளது, இதனால் பாசாறு என பெயர் பெற்றது. இதன் அருகில் ரிஷிவந்தியம் எனப்படும் இடம் உள்ளது, இது ரிஷிகள் வழிபட்டதால் இப்பெயர் பெற்றது.  

:Category:Shiva temples in Tamil Nadu :Category:Hindu temples in Kallakurichi district :Category:6th-century Hindu temples
# குளுவாங் மக்களவைத் தொகுதி


குளுவாங் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1974-ஆம் ஆண்டில் இருந்து குளுவாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## குளுவாங் மாவட்டம்

குளுவாங் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமும் குளுவாங் நகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும்.  

இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன.  

குளுவாங் மாவட்டம் 8 முக்கிம்களாகப் பிரிக்கப்பட்டு உள்ளது.  

## குளுவாங் மக்களவைத் தொகுதி

| குளுவாங் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P101 | 1974–1978 | லோபூக் யென்
*(Loh Fook Yen)* | ****
<small> |
| 5-ஆவது மக்களவை | 1978–1982 | லீ காவ்
*(Lee Kaw)* | **** |  |
| 6-ஆவது மக்களவை | 1982–1986 | குவா வீ லியாம்
*(Quah Wee Liam)* | ****
<small> |  |
| 7-ஆவது மக்களவை | P120 | 1986–1990 | லிங் சூய் சியெங்
*(Ling Chooi Sieng)* |  |
| 8-ஆவது மக்களவை | 1990–1995 | காங் சோ ஓ
*(Kang Chow Oh)* |  |  |
| 9-ஆவது மக்களவை | P130 | 1995–1999 | கூ சியோங் சாங்
*(Hoo Seong Chang)* |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P152 | 2004–2008 |  |  |
| 12-ஆவது மக்களவை | 2008–2013 | ஆவ் கோக் சுங்
*(Hou Kok Chung)* |  |  |
| 13-ஆவது மக்களவை | 2013–2018 | லியூ சின் தோங்
*(Liew Chin Tong)* | ****
<small> |  |
| 14-ஆவது மக்களவை | 2018–2022 | ஓங் சூ கி
*(Wong Shu Qi)* | ****
<small> |  |
| 15-ஆவது மக்களவை | 2022–தற்போது வரையில் | } |  |  |

## குளுவாங் தேர்தல் முடிவுகள்
# செம்புரோங் மக்களவைத் தொகுதி


செம்புரோங் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

2004-ஆம் ஆண்டில் இருந்து செம்புரோங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## குளுவாங் மாவட்டம்

குளுவாங் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமும் குளுவாங் நகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும்.  

இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன.  

குளுவாங் மாவட்டம் 8 முக்கிம்களாகப் பிரிக்கப்பட்டு உள்ளது.  

## செம்புரோங் மக்களவைத் தொகுதி

| செம்புரோங் நாடாளுமன்ற உறுப்பினர்கள் (2004 - 2023) |  |  |  |  |
| --- | --- | --- | --- | --- |
| 11-ஆவது மக்களவை | P153 | 2004–2008 | இசாமுடின் உசேன்
*(Hishammuddin Hussein)* | ****
<small></small> |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | } |  |  |

## செம்புரோங் தேர்தல் முடிவுகள்
# குருவிநத்தம் சட்டமன்றத் தொகுதி



**குருவிநத்தம் சட்டமன்றத் தொகுதி** (*Kuruvinatham Assembly constituency*) என்பது இந்திய மாநிலமான புதுச்சேரியில் உள்ள ஒரு சட்டமன்றத் தொகுதியாகும். இது 1964 முதல் 2006 வரை மாநிலத் தேர்தல் செயல்பாட்டில் இருந்தது.  

## சட்டப்பேரவை உறுப்பினர்கள்
| 1964 | கே. ஆர். சுப்பிரமணிய படையாச்சி | சுயேச்சை |  |
| --- | --- | --- | --- |
| 1969 | கே. ஆர். சுப்பிரமணிய படையாச்சி | இந்திய தேசிய காங்கிரசு |  |
| 1974 | என். வெங்கடசாமி | அனைத்திந்திய அண்ணா திராவிட முன்னேற்றக் கழகம் |  |
| 1977 | என். வெங்கடசாமி | அனைத்திந்திய அண்ணா திராவிட முன்னேற்றக் கழகம் |  |
| 1980 | எம். ஏ. சண்முகம் | திராவிட முன்னேற்றக் கழகம் |  |
| 1985 | ஆர். ராமநாதன் | திராவிட முன்னேற்றக் கழகம் |  |
| 1990 | ஆர். ராமநாதன் | திராவிட முன்னேற்றக் கழகம் |  |
| 1991 | டி. தியாகராஜன் | இந்திய தேசிய காங்கிரசு |  |
| 1996 | டி. தியாகராஜன் | இந்திய தேசிய காங்கிரசு |  |
| 2001 | ஆர். இராதாகிருஷ்ணன் | புதுச்சேரி மக்கள் காங்கிரசு |  |
| 2006 | ஆர். இராதாகிருஷ்ணன் | இந்திய தேசிய காங்கிரசு | } |

## தேர்தல் முடிவுகள்

### சட்டப்பேரவைத் தேர்தல் 2006

### 2001 சட்டப்பேரவைத் தேர்தல்
# மெர்சிங் மக்களவைத் தொகுதி


மெர்சிங் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1986-ஆம் ஆண்டில் இருந்து மெர்சிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## மெர்சிங் மாவட்டம்

மெர்சிங் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு மெர்சிங் நகரம் தலைநகரமாக விளங்குகிறது.  

மெர்சிங் மாவட்டம் கோலாலம்பூர் மாநகரில் இருந்து 355 கி.மீ.; ஜொகூர் பாரு மாநகரில் இருந்து 127 கி.மீ.; பகாங், பெக்கான் அரச நகரில் இருந்து 150 கி.மீ. தொலைவில் அமைந்து உள்ளது.  

தென் சீனக் கடலைக் கடற்கரையாகக் கொண்ட மெர்சிங் மாவட்டம் நிறைய சுற்றுலாத் தீவுகளைக் கொண்டது. இங்கு அழகு அழகான கடற்கரைகள்; குறைந்த விலையில் தங்கும் விடுதிகள்; தடங்கல் இல்லா படகுச் சேவைகள் உள்ளன. மேலும் பல்வகையான கடல்வகை உணவுப் பொருட்களும் மலிவான விலையில் கிடைக்கின்றன.  

## மெர்சிங் மக்களவைத் தொகுதி

| மெர்சிங் நாடாளுமன்ற உறுப்பினர்கள் (1986 - 2023) |  |  |  |  |
| --- | --- | --- | --- | --- |
| 7-ஆவது மக்களவை | P119 | 1986–1990 | அப்துல் அஜீப் அகமட்
*(Abdul Ajib Ahmad)* | ****
<small></small> |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P129 | 1995–1999 | சைனல் அபிடின் ஒசுமான்
*(Zainal Abidin Osman)* |  |
| 10-ஆவது மக்களவை | 1999–2004 | அப்துல் லத்தீப் அகமட்
*(Abdul Latiff Ahmad)* |  |  |
| 11-ஆவது மக்களவை | P154 | 2004–2008 |  |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018 |  |  |  |
| 2018–2019 | **சுயேச்சை** |  |  |  |
| 2019–2020 | ****
<small></small> |  |  |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | முகமட் இசுலாவுதீன் அபாஸ்
*(Muhammad Islahuddin Abas)* | } |  |

## மெர்சிங் தேர்தல் முடிவுகள்
# மெய்தாம்


**பிராங்-மை-தாம்** அல்லது சுருக்கமாக **மைதாம்** (*Maidam*; பொருள்: இடுகாடு) என்பது அகோம் சமயத்தின் பாரம்பரிய துமுலஸ் (கல்லறையாக எழுப்பப்படும் செயற்கைமேடு) ஆகும். சாரெய்டியோவின் அரச மைதாம்கள் யுனெஸ்கோ உலக பாரம்பரிய தளத்திற்கு பரிந்துரைக்கப்பட்டுள்ளன. மைதாம்கள் பெரும்பாலும் பார்வோன்களின் எகிப்திய பிரமிடுகள் மற்றும் பண்டைய சீன அரசகுலத்தினரின் கல்லறைகளுடன் ஒப்பிடப்படுகின்றன. இன்று, மோ-ஹங், மோ-சாம், சாடாங், மோ-பிலாங் ஆகிய நான்கு குல மக்கள் அகோம் சமயத்தின் கல்லறை பாரம்பரியத்தைப் பின்பற்றுகின்றனர்.  

## காட்சியகம்
# பச்சை கதிர்குருவி



**பச்சை கதிர்குருவி** (*Green warbler*) என்பது பச்சை வில்லோ கதிர்குருவி அல்லது பச்சை இலை கதிர்குருவி என்று அழைக்கப்படுகிறது *பைலோசுகோபசு நைட்டிடசு* எனும் இக்கதிர்குருவி தென்கிழக்கு ஐரோப்பாவில் உள்ள காகசசு மலைகளில் காணப்படும் ஒரு கதிர்குருவி சிற்றினம் ஆகும்.  

அனைத்து இலை கதிர்குருவிகளைப் போல, இது முன்பு "பழைய உலக கதிர்குருவி" குழுவில் வைக்கப்பட்டது. ஆனால் இப்போது புதிய இலை கதிர்குருவி குடும்பமான *பைலோசுகோபிசு*டேயினைச் சேர்ந்தது. *பைலோசுகோபசு* என்ற பேரினத்தின் பெயர் பண்டைய கிரேக்க "இலை" எனும் பொருள் கொண்ட *புல்லான்* (*phullon*) மற்றும் "தேடுபவர்" (*skopos*) எனும் பொருள் கொண்ட *இசுகோபோசு*, (இசுகோப்பியோ (*skopeo*)- "பார்க்க") ஆகியவற்றிலிருந்து வந்தது. சிற்றினப் பெயரான *நைட்டிடசு* இலத்தீன் மொழியிலிருந்து வந்தது. இதன் பொருள் "பிரகாசிக்கிறது" என்பதாகும்.  

இது பச்சை நிறக் கதிர்குருவிகளுடன் மிகவும் நெருக்கமாகத் தொடர்புடையது, ஆனால் பிரகாசமான நிறத்தில் உள்ளது. மேலும் அடிப்பகுதி மிகவும் மஞ்சள் நிறத்தில் உள்ளது. இது வலுவான மற்றும் மங்கலான இறக்கையைக் கொண்டுள்ளது.
# இண்டியம்(I) அயோடைடு



**இண்டியம் மோனோ அயோடைடு** (*Indium monoiodide*) என்பது InI என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இண்டியம் உலோகமும் அயோடினும் சேர்ந்து இந்த இருமச் சேர்மம் உருவாகிறது.  

## தயாரிப்பு

இண்டியம் மற்றும் அயோடின் அல்லது இண்டியம் மற்றும் இண்டியம்(III) அயோடைடை வெற்றிடத்தில் 300 °செல்சியசு முதல் 400 °செல்சியசு வெப்பநிலையில் அல்லது இண்டியத்துடன் பாதரசம்(II) அயோடைடை 350 °செல்சியசு வெப்பநிலையில் வினைபுரியச் செய்தால் இண்டியம் மோனோ அயோடைடு உருவாகும்.  

:2In + I<sub>2</sub> -> 2InI  
:2In + InI<sub>3</sub> -> 3InI  
:2In + HgI<sub>2</sub> -> 2InI + Hg  

## இயற்பியல் பண்புகள்
இண்டியம்(I) அயோடைடு பழுப்பு-சிவப்பு காந்த திடப்பொருளாக உருவாகிறது. இதன் உருகுநிலையில் கருப்பு நிறமாகக் காணப்படுகிறது. a = 475 பைக்கோமீட்டர், b = 1276 பைக்கோமீட்டர், c = 491 பைக்கோமீட்டர் என்ற அணிக்கோவை அளவுருக்களுடன் Cmcm (இடக்குழு எண். 63) என்ற இடக்குழுவில் செஞ்சாய்சதுரப் படிகக் கட்டமைப்பைக் கொண்டுள்ளது.  

## வேதிப் பண்புகள்
தண்ணிருடன் சேர்க்கப்பட்டால் மெல்ல சிதைவடைகிறது:  
:2InI + H<sub>2</sub>O -> InOH + HI  

ஆக்சிசன் முன்னிலையில் தண்ணிருடன் வினைபுரிகிறது:  
:2InI + O + 3H<sub>2</sub>O -> 2In(OH)<sub>2</sub> + 2HI
# உகாண்டா வனக் கதிர்குருவி



**உகாண்டா வனக் கதிர்குருவி** (*Uganda woodland warbler; பைலோசுகோபசு புடோன்கோனென்சிசு*) என்பது பைலோசுகோபிடே குடும்பத்தைச் சேர்ந்த பழைய உலக கதிர்குருவிச் சிற்றினம் ஆகும். இது கமரூன், கொங்கோ குடியரசு, காங்கோ மக்களாட்சிக் குடியரசு, எக்குவடோரியல் கினி, காபோன், கென்யா மற்றும் உகாண்டாவில் காணப்படுகிறது.  

இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# புரூக் இலை கதிர்க்குருவி



**புரூக் இலை கதிர்க்குருவி** (*Brooks's leaf warbler; பைலோசுகோபசு சப்விரிடிசு*) என்பது *பைலோசுகோபிடே* குடும்பத்தைச் சேர்ந்த பழைய உலக கதிர்குருவி சிற்றினமாகும்.  

## பரவலும் வாழிடமும்
புரூக் இலை கதிர்க்குருவி ஆப்கானித்தான், இந்தியா, கசக்கஸ்தான், பாக்கித்தான், உருசியா மற்றும் துருக்மெனிஸ்தான் ஆகிய நாடுகளில் காணப்படுகிறது. ஆனால் தற்போதைய காலங்களில் வடமேற்கு இந்தியா மற்றும் பாக்கித்தானில் மட்டுமே காணப்படுவதாக ஆய்வுகள் தெரிவிக்கின்றன. இதன் இயற்கையான வாழிடம் ஊசியிலைக் காடுகள் மற்றும் மிதவெப்பக் காடுகள் ஆகும்.  

## வரலாறு
கனடா பறவை ஒவியக் கலைஞர் ஆலன் புரூக்சின் தந்தையான பறவையியலாளர் வில்லியம் எட்வின் புரூக்சு, புரூக் இலை கதிர்க்குருவியினை விவரித்தார்.
# சப்பானிய இலை கதிர்க்குருவி


**சப்பானிய இலை கதிர்க்குருவி** (Japanese leaf warbler; *பைலோசுகோபசு சாந்தோதிரையாசு*) என்பது இலை கதிர்க்குருவி குடும்பமான *பைலோசுகோபிடே* சிற்றினம் ஆகும். இந்தச் சிற்றினம் முதன்முதலில் 1863-இல் இராபர்ட் சுவின்கோவால் விவரிக்கப்பட்டது. இது முன்பு "பழைய உலக கதிர்க்குருவி" குழுவில் சேர்க்கப்பட்டது. இது ஆர்க்டிக் கதிர்க்குருவியுடனும் கம்சத்கா இலை கதிர்குருவியுடனும் நெருக்கமாகத் தொடர்புடையது.  

சப்பானிய இலை கதிர்க்குருவி தென்கிழக்காசியாவிற்குக் குளிர்காலத்தில் வலசைச் செல்கின்றது. சப்பானில் ஹொக்கைடோவினைத் தவிர நாடு முழுவதும் காணப்படுகிறது.
# பள்ளூர் சட்டமன்றத் தொகுதி



**பள்ளூர் சட்டமன்றத் தொகுதி** (*Palloor Assembly constituency*) என்பது இந்திய மாநிலமான புதுச்சேரியில் உள்ள ஒரு சட்டமன்றத் தொகுதியாகும். இது 1964 முதல் 2006 வரை மாநிலத் தேர்தல் செயல்பாட்டில் இருந்தது.  

## சட்டப்பேரவை உறுப்பினர்கள்
| 1964 | வி. என். புருசோத்தமன் | இந்திய தேசிய காங்கிரசு |
| --- | --- | --- |
| 1969 |  |  |
| 1974 |  |  |
| 1977 | டி. கே. சந்திரசேகரன் | சுயேச்சை |
| 1980 | என். கே. சசீந்திரநாத் | இந்திய தேசிய காங்கிரசு |
| 1985 | ஏ. வி. ஸ்ரீதரன் | இந்திய தேசிய காங்கிரசு |
| 1990 |  |  |
| 1991 |  |  |
| 1996 |  |  |
| 2001 |  |  |
| 2006 | } |  |

## தேர்தல் முடிவுகள்

### 2006

### 2001

### 1996

### 1991

### 1990

### 1985

### 1980

### 1977

### 1974

### 1969

### 1964
# ஈரயோடோ அசிட்டிலீன்



**ஈரயோடோ அசிட்டிலீன்** (*Diiodoacetylene*) என்பது C<sub>2</sub>I<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஒரு கரிம அயோடின் வகை சேர்மமான இது வெள்ளை நிறத்தில் ஆவியாகும் திடப்பொருளாகக் காணப்படுகிறது. கரிம கரைப்பான்களில் கரைகிறது. மும்மெத்தில்சிலைல் அசிட்டிலீனை அயோடினேற்றம் செய்து ஈரயோடோ அசிட்டிலீனை தயாரிக்கலாம்.  

மாதிரிகள் 80 °செல்சியசு வெப்பநிலைக்கு மேல் வெடிக்கும் தன்மை கொண்டிருந்தாலும், ஈரயோடோ அசிட்டிலீன்களில் ஈரயோடோ அசிட்டிலீன் மட்டும் மிக எளிதாக கையாளப்படுகிறது. எடுத்துக்காட்டாக, இருகுளோரோ அசிட்டிலீன் அதிகமாக ஆவியாகும் மற்றும் அதிக வெடிக்கும் தன்மை கொண்டது.  

ஈரயோடோ அசிட்டிலீன் ஒரு நேரியல் சேர்மம் என்று எக்சு கதிர் படிகவியல் ஆய்வு மூலம் உறுதிப்படுத்தப்பட்டுள்ளது. இருப்பினும் இது அதிர்ச்சி, வெப்பம் மற்றும் உராய்வு உணர்திறன் கொண்ட ஒரு சேர்மமாகும். மற்ற ஆலோ ஆல்க்கைன்களைப் போலவே, ஈரயோடோ அசிட்டிலீனும் ஒரு வலுவான ஆலசன் பிணைப்பு நன்கொடையாளராகச் செயல்படுகிறது.
# புரோப்பைல் அயோடோன்



**புரோப்பைல் அயோடோன்** (*Propyliodone*) என்பது C<sub>10</sub>H<sub>11</sub>I<sub>2</sub>NO<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். மருந்து வகை வேதிப்பொருளான இதன் பன்னாட்டு உரிமையற்ற பெயர் தியோனோசில் என்பதாகும். மூச்சுக்குழல் வரைவியல் துறையில் ஒரு மாறுபட்ட ஊடகமாக புரோப்பைல் அயோடோன் மூலக்கூறு பயன்படுகிறது. 1930 ஆம் ஆண்டுகளின் பிற்பகுதியில் பிரித்தானிய வேதியியல் நிறுவனமான இம்பீரியல் வேதித் தொழிற்சாலை நிறுவனம் புரோப்பைல் அயோடோனை உருவாக்கியது.
# டெட்ரா அயோடின் நோனாக்சைடு


:2I<sub>2</sub> + 9 O<sub>3</sub> → I<sub>4</sub>O<sub>9</sub> + 9O<sub>2</sub>  

அயோடிக் அமிலத்துடன் பாசுபாரிக் அமிலத்தைச் சேர்த்து சூடுபடுத்தினல் டெட்ரா அயோடின் நோனாக்சைடு உருவாகிறது.:  

:8 HIO<sub>3</sub> → 2 I<sub>4</sub>O<sub>9</sub> + 4 H<sub>2</sub>O + O<sub>2</sub>  

## பண்புகள்
டெட்ரா அயோடின் நோனாக்சைடு வெளிர் மஞ்சள் நிறத்தில் ஒரு திடப்பொருளாகக் காணப்படுகிறது. எளிதில் நீராற்பகுப்பு வினைக்கு உட்படும். 75 பாகை செல்சியசு வெப்பநிலைக்கு மேல் சிதைவடையும்.  

:4 I<sub>4</sub>O<sub>9</sub> → 6 I<sub>2</sub>O<sub>5</sub> + 2 I<sub>2</sub> + 3 O<sub>2</sub>  

ஈரயோடின் டெட்ராக்சைடைப் போலவே, டெட்ரா அயோடின் நோனாக்சைடும் I(III) மற்றும் I(V) இரண்டு சேர்மங்களையும் கொண்டுள்ளது, மேலும் கார நிலைமைகளின் கீழ் அயோடேட்டு மற்றும் அயோடைடுகளாக விகிதாசாரமற்று மாறுகிறது.  

:3I<sub>4</sub>O<sub>9</sub> + 12 HO<sup>−</sup> → I<sup>−</sup> + 11 IO<sup>−</sup>3 + 6 H<sub>2</sub>O  

டெட்ரா அயோடின் நோனாக்சைடு தண்ணீருடன் வினையில் ஈடுபட்டு அயோடிக் அமிலத்தையும் அயோடினையும் கொடுக்கிறது:  

: 4 I<sub>4</sub>O<sub>9</sub> + 9 H<sub>2</sub>O -> 18 HIO<sub>3</sub> + I<sub>2</sub>